เจอตัวเป็นๆ บิ๊กบจ.ดีกว่า
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 10 ส.ค. 2553
11 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 10 ส.ค. 2553
โดย...นายกระทิง &amp; หญิงฟลอร์




...ตลาดหุ้นวานนี้ (9 ส.ค.) เริ่มเอื่อยๆ ดัชนีเคลื่อนไหวขึ้นลงแคบๆ ปิดที่ 875.18 จุด บวก 0.11 จุด มูลค่าซื้อขาย 32,058 ล้านบาท...ต่างชาติซื้อสุทธิ 645 ล้านบาท 
...หุ้นพลังงาน และแบงก์ใหญ่พักตัว ยกเว้นหุ้นเล็กรายตัวที่ยังมีสตอรีให้เล่น
...เป็นไปอย่างที่คาด ผู้ถือหุ้นไม่ขวาง ซันไชน์ คอร์เปอเรชั่น (SSE) เข้าซื้อโรงพิมพ์ตะวันออก (EPCO) ทั้งๆ ที่ ก.ล.ต.ตลาดหลักทรัพย์ห่วงนักห่วงหนากลัวเงินไม่พอซื้อ แต่ไม่ต้องห่วง ทั้ง SSE และบริษัทย่อย ซันไชน์ อินเตอร์เนชั่นแนล บิสสิเนส เตรียมเงินพร้อม ดูจากการเทรดดิงหุ้นหลายตัวในตลาดวันต่อวัน ทั้งโซลูชั่น คอนเนอร์ฯ (SLC) ไดสตาร์ฯ (DISTAR) หรือ พีเออี (PAE) 
...หุ้น ไมด้า ลิสซิ่ง (ML) เล่นโหด เช้าลากไปบวก 1.07 บาท บวก 7 สตางค์ ก่อนจะทุบลงมาร่วง 17 สตางค์ ที่ 0.90 บาท แล้วงัดขึ้นไปปิด 0.95 บาท 
...ส่วนหุ้น แคปปิทอล เอ็นจิเนียริ่งฯ (CEN) และวอร์แรนต์ 3 (CENW 3) วิ่งได้วิ่งดี สงสัยไตรมาส 2 กำไรดี ถึงได้วิ่งดีอย่างนี้ 
...แม้หุ้นตอนนี้จะขึ้นเอาขึ้นเอา แต่ “ชนิตร ชาญชัยณรงค์” ผู้ช่วยผู้จัดการตลาดหลักทรัพย์ เจ้าภาพจัดงาน บจ.พบนักลงทุน (ออฟเดย์) อยากให้ผู้ลงทุนใช้โอกาสนี้มาเจอผู้บริหารตัวเป็นๆ หรือดูถ่ายสดทางบ้านก็ได้ ไม่ใช่ว่าลงทุนช่วงนี้จะได้ของถูก ดูจากพี/อี ตลาดหุ้นไทยตอนนี้ขยับมา 14 เท่า แล้วไม่ถูกอย่างที่คิด